**גמר ליגת האלופות 2005** התקיים באצטדיון אטאטורק, אצטדיון הבית של טורקיה, ב-25 במאי 2005, ובו נקבע כי הזוכה בטורניר ליגת האלופות לעונת 2004/2005 היא ליברפול מאנגליה, שניצחה במשחק את מילאן מאיטליה בתוצאה 3-2 בדו-קרב בעיטות עונשין, לאחר 3-3 בתום ההארכה.

ליברפול זכתה בתואר בפעם החמישית בתולדותיה. היה זה משחק גמר ליגת האלופות השישי בהיסטוריה של הקבוצה, והראשון מאז 1985, אז הפסידה ליובנטוס מאיטליה, במשחק בו התרחש אסון הייזל, בעקבותיו הורחקה, יחד עם שאר הקבוצות האנגליות, ממשחקים באירופה. עבור מילאן היה זה משחק הגמר העשירי בתולדותיה, אך היא נותרה עם שש זכיות, בדרך להפסדה הרביעי במשחקי הגמר.

מילאן הגיעה למשחק כפייבוריטית. באותה העונה היא סיימה את הליגה המקומית, הסרייה א', במקום השני בטבלה. ליברפול, שהפתיעה רבים בעצם ההעפלה לגמר מול קבוצות עדיפות ממנה, סיימה את הליגה המקומית, הפרמייר ליג, במקום ה-5 בטבלה.

מילאן הפגינה דומיננטיות מוחלטת במחצית הראשונה, והובילה במחצית בתוצאה 3-0 משער של פאולו מלדיני כבר בדקה הראשונה, ושני שערים נוספים של הרנן קרספו. במחצית השנייה, ליברפול הצליחה להבקיע 3 פעמים בתוך 6 דקות בלבד, בין הדקות 54 ו-60. סטיבן ג'רארד, ולדימיר שמיצר וצ'אבי אלונסו כבשו לזכותה, שוויון 3-3 שנותר עד לסיום ההארכה. ליברפול ניצחה בדו-קרב בעיטות ההכרעה בתוצאה 3-2.

הקאמבק המרשים של ליברפול זכה לכינוי "נס איסטנבול", ונחשב לאחד הרגעים המזהירים בתולדות המועדון.

הדרך אל הגמר
------------

### ליברפול

ליברפול החלה את דרכה בשלב המוקדמות השלישי, בו פגשה את גראצר א.ק. האוסטרית. למרות הפסד מפתיע, 1-0 באנפילד, אצטדיונה הביתי, ליברפול הצליחה לנצח 2-0 בחוץ ולהעפיל לשלב הבתים.

בהגרלת הבתים שובצה ליברפול בבית א', יחד עם מונקו, אולימפיאקוס ודפורטיבו לה קורוניה. ליברפול סיימה במקום השני בבית, אחרי מונקו, עם שלושה ניצחונות בלבד, בזכות ניצחון דרמטי מול אולימפיאקוס באנפילד במחזור האחרון של שלב הבתים. אולימפיאקוס ניצחה בסיבוב הראשון 1-0 בביתה, והגיעה למשחק עם 3 נקודות יותר מליברפול בטבלה. היא הובילה 1-0 באנפילד משער של ריבאלדו, וליברפול הפכה את התוצאה בדקה ה-81 ועלתה ל-2-1, אך תוצאה זו לא הספיקה על אף שוויון הנקודות בטבלה, בגלל יתרון בשערי חוץ לאולימפיאקוס. בדקה ה-86, סטיבן ג'רארד כבש שער דרמטי שהעלה את ליברפול על חשבון היוונים לשמינית הגמר.

| שלב הבתים - ליברפול |
| --- |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| צרפתצרפת מונקו | 6 | 4 | 0 | 2 | 10 | 4 | 6+ | **12** |
| אנגליהאנגליה **ליברפול** | 6 | 3 | 1 | 2 | 6 | 3 | 3+ | **10** |
| יווןיוון אולימפיאקוס | 6 | 3 | 1 | 2 | 5 | 5 | 0 | **10** |
| ספרדספרד דפורטיבו לה קורוניה | 6 | 0 | 2 | 4 | 0 | 9 | 9- | **2** |

ליברפול הוגרלה לשחק בשמינית הגמר מול באייר לברקוזן מגרמניה, וניצחה בשני המשחקים באותה תוצאה, 3-1, כשהמשחק הראשון נערך באנגליה והגומלין בגרמניה. 

ברבע הגמר ליברפול הוגרלה לשחק מול יובנטוס מאיטליה. במשחק הראשון, שנערך בביתה, ליברפול גברה 2-1 על יובנטוס, ונסעה למשחק הגומלין בידיעה שהפסד 1-0 יגרום להדחתה. למרות זאת, השכילה לשמור על רשת נקייה, ולהעפיל בתום המשחק שהסתיים ב-0-0.

הגרלת חצי הגמר סיפקה לליברפול מפגש דרבי כל-אנגלי, מול צ'לסי. מאמנה הפורטוגזי של צ'לסי, ז'וזה מוריניו, הגיע למשחק כאלוף אירופה המכהן, לאחר שזכה בתואר עונה קודם לכן, כמאמנה של פורטו מפורטוגל. במשחק הראשון נפרדו הקבוצות בשוויון 0-0 בביתה של צ'לסי, הסטמפורד ברידג'. במשחק הגומלין, שער מוקדם כבר בדקה ה-4 של לואיס גרסיה קבע את תוצאת המשחק, 1-0 מפתיע לליברפול, שהעפילה לגמר בפעם השישית בתולדותיה.

### מילאן

בהגרלת הבתים שובצה מילאן בבית ו', יחד עם ברצלונה, שחטאר דונצק וגלאזגו סלטיק. מילאן סיימה בראש הבית, עם ארבעה ניצחונות (ניצחה בכל משחקי הבית שלה בשלב זה), תיקו אחד (סלטיק) והפסד אחד (ברצלונה). תוצאותיה הבולטות בשלב זה היו ניצחון ביתי של 1-0 מול ברצלונה, משער של אנדריי שבצ'נקו, וניצחון 4-0 ביתי מול שחטאר דונצק.

| שלב הבתים - מילאן |
| --- |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| איטליהאיטליה **מילאן** | 6 | 4 | 1 | 1 | 10 | 3 | 7+ | **13** |
| ספרדספרד ברצלונה | 6 | 3 | 1 | 2 | 9 | 6 | 3+ | **10** |
| אוקראינהאוקראינהשחטאר דונצק | 6 | 2 | 0 | 4 | 5 | 9 | 4- | **6** |
| סקוטלנדסקוטלנדסלטיק | 6 | 1 | 2 | 3 | 4 | 10 | 6- | **5** |

בשלב שמינית הגמר קיבלה מילאן הגרלה קשה, בדמותה של מנצ'סטר יונייטד מאנגליה. הרנן קרספו כבש את שער הניצחון באולד טראפורד ומילאן ניצחה 1-0 בחוץ. גם במשחק הבית מילאן ניצחה באותה תוצאה משער של קרספו, השלימה ניצחון כפול והעפילה לרבע הגמר.

הגרלת רבע הגמר זימנה למילאן דרבי עירוני מול אינטר. במשחק הראשון, משחק הבית של מילאן, ניצחה הקבוצה 2-0, משערים של יאפ סתאם ואנדריי שבצ'נקו. במשחק הגומלין מילאן הובילה 1-0 משער של שבצ'נקו בדקה ה-30, אך המשחק הופסק בדקה ה-72, בעקבות השלכת אבוקות למגרש מצד אוהדי אינטר, כשאחת מהן פגעה בשוער מילאן, דידה. אופ"א קבעה כי מילאן תזכה בניצחון טכני של 3-0, ועל אינטר הטילה אופ"א עונש של 4 משחקי רדיוס.

בחצי הגמר, מילאן הוגרלה לשחק מול פ.ס.וו. איינדהובן ההולנדית. במשחק הראשון, מילאן גברה על איינדהובן 2-0. במשחק הגומלין מילאן נקלעה לפיגור 2-0, אך דקה אחת בתוך תוספת הזמן הצליח מאסימו אמברוזיני לכבוש שער חוץ יקר. דקה לאחר מכן איינדהובן עוד עלתה ליתרון 3-1, אבל שער החוץ הספיק למילאן כדי להעפיל לגמר ה-10 בתולדותיה.

סיכום המשחק
-----------

### מחצית ראשונה

מילאן, הפייבוריטית לזכות בתואר, פתחה את המשחק בסערה. כבר בדקה הראשונה, כדור חופשי של אנדראה פירלו הגיע לקפטן פאולו מלדיני שבעט פנימה וקבע 1-0 למילאן.

בדקה ה-23 ליברפול נאלצה לבצע חילוף כפוי, כשהארי קיואל נפגע במפשעה והוחלף על ידי ולדימיר שמיצר.

בדקה ה-39, מסירה של קאקה מצאה את אנדריי שבצ'נקו, שהעביר כדור להרנן קרספו, והאחרון כבש לרשת של יז'י דודק וקבע 2-0.

חמש דקות עברו, וכדור של קאקה מצא את קרספו, שהקשית מעל השוער כדי לקבוע 3-0.

### מחצית שנייה

ליברפול הציגה מערך התקפי יותר במחצית השנייה, והצליחה לחזור למשחק בדקה ה-54, כשקפטן הקבוצה סטיבן ג'רארד נגח פנימה הגבהה של ג'ון ארנה ריסה.

שתי דקות בלבד לאחר מכן, שמיצר הכניע את דידה וצימק את התוצאה ל-3-2. שוב עברו שתי דקות, וג'רארד הוכשל ברחבה על ידי ג'נארו גאטוזו. צ'אבי אלונסו החמיץ אך כבש את הכדור החוזר כדי לקבוע 3-3, ליברפול כובשת 3 פעמים תוך 6 דקות.

שתי הקבוצות יכלו להכריע את המשחק, אך כשלו והמשחק הלך להארכה, בפעם ה-13 בתולדות הגמרים בטורניר.

### הארכה ובעיטות הכרעה

המשחק בהארכה היה צמוד, עם הזדמנויות לשתי הקבוצות, אך לא נפלו במהלכה שערים, והמשחק עבר להכרעה בדו-קרב פנדלים.

מילאן החמיצה את שתי הבעיטות הראשונות שלה, כשסרג'יניו בעט מחוץ למסגרת והכדור של אנדראה פירלו נעצר על ידי דודק. ליברפול כבשה את שתי הבעיטות הראשונות ועלתה ליתרון 2-0 אחרי שתי בעיטות.

את הפנדל השלישי שלה ליברפול החמיצה, כשדידה עצר את הבעיטה של ג'ון ארנה ריסה, וההחמצה האחרונה הייתה שייכת לאנדריי שבצ'נקו, שנהדף על ידי דודק - עצירה שנייה של השוער הפולני, וליברפול זכתה בפעם החמישית בתולדותיה בתואר.

|  |  |  |  |  |
| --- | --- | --- | --- | --- |
| 25 במאי 2005 | **אנגליהאנגליה ליברפול** | **3 - 3**‏**ה** | **מילאן איטליהאיטליה** | אצטדיון אטאטורק, איסטנבול, טורקיה**צופים:** 69,000**שיפוט:** ספרדספרד מנואל מחוטו גונסאלס |
| סטיבן ג'רארד הובקע שער בדקה ה- 54' 54'  ולדימיר שמיצר הובקע שער בדקה ה- 56' 56'  צ'אבי אלונסו הובקע שער בדקה ה- 60' 60' | (סיקור) | פאולו מלדיני הובקע שער בדקה ה- 1' 1'  הרנן קרספו הובקעו שערים בדקות ה- 39', 44' 39', 44' |
|   |   | **תוצאת פנדלים** |   |
| דייטמאר האמאן הבקיע בעיטה בדו-קרב פנדלים  ג'יבריל סיסה הבקיע בעיטה בדו-קרב פנדלים  ג'ון ארנה ריסה החטיא בעיטה בדו-קרב פנדלים  ולדימיר שמיצר הבקיע בעיטה בדו-קרב פנדלים | **3–2** | סרג'יניו החטיא בעיטה בדו-קרב פנדלים  אנדראה פירלו החטיא בעיטה בדו-קרב פנדלים  יון דאל תומאסון הבקיע בעיטה בדו-קרב פנדלים  קאקה הבקיע בעיטה בדו-קרב פנדלים  אנדריי שבצ'נקו החטיא בעיטה בדו-קרב פנדלים |   |

### הרכבי הקבוצות

|  |  |
| --- | --- |
| 





**ליברפול**
 | 





**מילאן**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **ליברפול:** |
|  |  |
| שוער | **1** | פוליןפולין יז'י דודק |
| מגן ימני | **3** | אירלנדאירלנד סטיב פינאן הוחלף בדקה ה-46 46' |
| בלם | **23** | אנגליהאנגליה ג'יימי קראגר כרטיס צהוב בדקה ה-75 75' |
| בלם | **4** | פינלנדפינלנד סמי הופייה |
| מגן שמאלי | **21** | מאלימאלי ג'ימי טראורה |
| קשר אחורי | **14** | ספרדספרד צ'אבי אלונסו הובקע שער בדקה ה- 60' 60' |
| קשר ימני | **10** | ספרדספרד לואיס גרסיה |
| קשר מרכזי | **8** | אנגליהאנגליה סטיבן ג'רארד (קפטן) הובקע שער בדקה ה- 54' 54' |
| קשר שמאלי | **6** | נורווגיהנורווגיה ג'ון ארנה ריסה |
| חלוץ אחורי | **7** | אוסטרליהאוסטרליה הארי קיואל הוחלף בדקה ה-23 23' |
| חלוץ מרכזי | **5** | צ'כיהצ'כיה מילאן בארוש כרטיס צהוב בדקה ה-81 81' הוחלף בדקה ה-85 85' |
| **מחליפים:** |
| שוער | **20** | אנגליהאנגליה סקוט קארסון |
| מגן | **17** | ספרדספרד חוסמי |
| קשר | **16** | גרמניהגרמניה דייטמר האמאן נכנס כמחליף בדקה ה-46 46' |
| קשר | **18** | ספרדספרד אנטוניו נונייז |
| קשר | **25** | קרואטיהקרואטיה איגור ביסצ'אן |
| חלוץ | **9** | צרפתצרפת ג'יבריל סיסה נכנס כמחליף בדקה ה-85 85' |
| חלוץ | **11** | צ'כיהצ'כיה ולדימיר שמיצר נכנס כמחליף בדקה ה-23 23' הובקע שער בדקה ה- 56' 56' |
| **מאמן:** |
| ספרדספרד רפאל בניטס |

 |  | 

|  |
| --- |
| **מילאן:** |
|  |  |
| שוער | **1** | ברזילברזיל דידה |
| מגן ימני | **2** | ברזילברזיל קאפו |
| בלם | **31** | הולנדהולנד יאפ סתאם |
| בלם | **13** | איטליהאיטליה אלסנדרו נסטה |
| מגן שמאלי | **3** | איטליהאיטליה פאולו מלדיני (קפטן) הובקע שער בדקה ה- 1' 1' |
| קשר אחורי | **21** | איטליהאיטליה אנדראה פירלו |
| קשר ימני | **8** | איטליהאיטליה ג'נארו גאטוזו הוחלף בדקה ה-112 112' |
| קשר שמאלי | **20** | הולנדהולנד קלארנס סיידורף הוחלף בדקה ה-86 86' |
| קשר התקפי | **22** | ברזילברזיל קאקה |
| חלוץ מרכזי | **7** | אוקראינהאוקראינה אנדריי שבצ'נקו |
| חלוץ מרכזי | **11** | ארגנטינהארגנטינה הרנן קרספו הובקעו שערים בדקות ה- 39', 44' 39', 44' הוחלף בדקה ה-85 85' |
| **מחליפים:** |
| שוער | **46** | איטליהאיטליה כריסטיאן אביאטי |
| מגן | **4** | גאורגיהגאורגיה קאחה קאלדזה |
| מגן | **5** | איטליהאיטליה אלסנדרו קוסטקורטה |
| קשר | **10** | פורטוגלפורטוגל רוי קושטה נכנס כמחליף בדקה ה-112 112' |
| קשר | **24** | צרפתצרפת ויקאש דוראסו |
| קשר | **27** | ברזילברזיל סרג'יניו נכנס כמחליף בדקה ה-86 86' |
| חלוץ | **15** | דנמרקדנמרק יון דאל תומאסון נכנס כמחליף בדקה ה-85 85' |
| **מאמן:** |
| איטליהאיטליה קרלו אנצ'לוטי |

 |

|  |
| --- |
| **השחקן המצטיין:**
אנגליהאנגליה סטיבן ג'רארד
**עוזרי שופט:**
ספרדספרד קלמנטה פלאו (קוון)
ספרדספרד אוסקר סאמנייגו (קוון)
**שופט רביעי:**
ספרדספרד ארתורו דאודן איבנייז |

### נתוני משחק

|  | ליברפול | מילאן |
| --- | --- | --- |
| שערים | 3 | 3 |
| בעיטות לשער | 15 | 22 |
| בעיטות למסגרת | 7 | 10 |
| החזקת כדור | 45% | 55% |
| קרנות | 4 | 10 |
| עבירות | 23 | 16 |
| נבדלים | 5 | 7 |
| כרטיסים צהובים | 2 | 0 |
| כרטיסים אדומים | 0 | 0 |

קישורים חיצוניים
----------------

ויקישיתוף מדיה וקבצים בנושא **גמר ליגת האלופות 2005** בוויקישיתוף
* האתר הרשמי של גמר ליגת האלופות

| משחקי גמר גביע אירופה וליגת האלופות |
| --- |
| גביע אירופה לאלופות | 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 |
| ליגת האלופות | 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |